এই পথ ধরেই তো বিশ্বকাপের মঞ্চে রহিম আলি! ভারতের এই বিশ্বকাপার আজ মা-বাবার গর্ব। বিবেকনগরের প্রাণ সে। একদিন সাতশো টাকার বুটের বায়নার জন্য মা সীমা বেগমের হাতে মার হজম করতে হয়েছিল নর্টন দ্য ম্যাতোসের সংসারের ছেলেটিকে। এখন হাজার হাজার টাকার বুটের মালিক এই বিশ্বকাপার।  
বাড়িতে সাজানো রয়েছে একাধিক ট্রফি। সীমা বেগম জানালেন, ট্রফি জিতে বাড়িতে আনত না রহিম। পাছে মায়ের হাতে মার খেতে হয়। তাই বন্ধুর বাড়িতেই রেখে আসত সেই সব ট্রফিগুলো। 
রাজধানী থেকে ঘরে ফেরা বিশ্বকাপার রহিমের বাড়িতে হাজির হয়েছিল এবেলা.ইন। আলপাচারিতায় রহিমের মা সীমা বেগম এবং বাবা মহম্মদ রফিক গল্পের ঝাঁপি খুলে বসলেন। বেরিয়ে এল জীবন যুদ্ধে জয়ী এক বিশ্বাকাপার।